Mua lintuset tervehtivät
Mua lintuset tervehtivät
 Ihanimpine lauluineen, –
 Yks ainoa ääneti kaikkoo
 Sinitaivaan korkeuteen.

 Suo tuoksunsa suloisimmat
 Suku ruusujen keväisten, –
 Yks ainoa hiljaa sulkee
 Terän, kyyneltä kätkien.

 Vedenneidot lähteestä vilkkuu:
 Tule, lemmitty, virvoittumaan! –
 Minut nähden aaltoihin painuu
 Yks ainoa murheissaan.

Josef Julius Wecksell
Runot
Uuno Kailas